ПРОТОКОЛ № 34
от заседанието на Комисия „Международна дейност” на ВСС, 
проведено на 16.09.2015 г.

	Днес, 16.09.2015 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
ЗАМ. ПРЕДСЕДАТЕЛ: Мария Кузманова 
                   ЧЛЕНОВЕ: Магдалена Лазарова – отсъства
				       Михаил Кожарев 
				       Милка Итова 

	На заседанието присъстваха експертните сътрудници на комисията: Христина Тодорова – директор на дирекция „Международна дейност” и Страхил Недков – младши експерт в дирекция „Международна дейност”.

ДНЕВЕН РЕД:

1. ОТНОСНО:  Писмо от г-жа Вероника Антова – директор на дирекция „Международни връзки и протокол” в Народното събрание, относно посещение на делегация на Венецианската комисия към Съвета на Европа, в периода 14-16 септември 2015 г. 

Комисия „Международна дейност”
Р Е Ш И:

1.1 ПРИЕМА за сведение писмото от г-жа Вероника Антова – директор на дирекция „Международни връзки и протокол” в Народното събрание, относно посещение на делегация на Венецианската комисия към Съвета на Европа, в периода 14-16 септември 2015 г. 

2. ОТНОСНО: Покана за участие в Международна конференция „Съдилища и комуникация“ и Среща на Борда на Балканската и Евро-средиземноморска мрежа на съдебните съвети, през периода 15-17 октомври 2015 г. в гр. Будапеща, Унгария. 

Комисия „Международна дейност”
Р Е Ш И:

2.1 ПРИЕМА за сведение поканата от Националния съвет по правосъдие на Унгария  за участие в Международна конференция „Съдилища и комуникация“ и Среща на Борда на Балканската и Евро-средиземноморска мрежа на съдебните съвети. 
2.2 ПРЕДЛАГА за участие в Международна конференция „Съдилища и комуникация“ и Среща на Борда на Балканската и Евро-средиземноморска мрежа на съдебните съвети, за периода 14 – 17 октомври 2015 г. в гр. Будапеща, Унгария да бъдат командировани:
-  Соня Найденова – представляващ ВСС;
- Зорница Златева - Ненкова – гл. експерт „Връзки с обществеността”, дирекция „Публична комуникация и протокол” в АВСС.

2.3 Определеният служител - експерт по публична комуникация следва да попълни приложения въпросник и регистрационна форма в срока, определен в поканата за участие. 
	2.4 Пътните разходи, разходите за дневни пари за 4 дни, както и разходите за медицински застраховки са за сметка на Висшия съдебен съвет. Пътуването ще се извърши със самолет.
	2.5 Разходите за нощувки са за сметка на организаторите на конференцията. 
	2.6 ИЗПРАЩА преписката на комисия „Бюджет и финанси” за сведение и по компетентност. 
2.7 Предложението да бъде внесено на заседание на ВСС. 

3. ОТНОСНО: Извлечение от протокол № 44 от заседание на Висшия съдебен съвет, проведено на 30.07.2015 г.

Комисия „Международна дейност”
Р Е Ш И:

3.1 ОДОБРЯВА проекта на обява за откриването на нов конкурс за национално лице за контакт за Национална съдебна мрежа по граждански и търговски дела в република България – търговски дела, като определя краен срок за кандидатстване 30 октомври 2015 г.   
3.2 Обявата по т. 1 да се публикува на страницата на ВСС в раздел „Съобщения”.

4. ОТНОСНО: Писмо от г-н Тони Томпсън – постоянен представител на Световната банка за България, с приложен доклад на Световната банка „Описание на етапите в съдебното производство в България”.

Комисия „Международна дейност”
Р Е Ш И:

4.1 Приема за запознаване приложения доклад на Световната банка „Описание на етапите в съдебното производство в България”.
4.2 ИЗПРАЩА доклада на Световната банка „Описание на етапите в съдебното производство в България” на всички постоянни комисии на ВСС, за запознаване.

5. ОТНОСНО: Информация за извършените дейности от комисия „Международна дейност” от конституирането на сегашния състав на Висшия съдебен съвет (ВСС) на 03.10.2012 г. до момента, изготвена във връзка с решение на комисия „Публична комуникация” на ВСС по протокол № 26/21.07.2015 г. 

Комисия „Международна дейност”
Р Е Ш И:

5.1 ИЗПРАЩА изготвената информация за извършените дейности от комисия „Международна дейност” от конституирането на сегашния състав на Висшия съдебен съвет (ВСС) на 03.10.2012 г. до момента на комисия „Публична комуникация” на ВСС.

6. ОТНОСНО: Въпросник до държавите членки и наблюдатели на Европейската мрежа на съдебните съвети (ЕМСС) относно командироване на магистрати за продължителен период от време в Европейски институции или участие в мисии на Европейския съюз. 

Комисия „Международна дейност”
Р Е Ш И:

6.1 ПРИЕМА ЗА СВЕДЕНИЕ получените отговори  на въпросника до държавите членки и наблюдатели на Европейската мрежа на съдебните съвети (ЕМСС) относно командироване на магистрати за продължителен период от време в Европейски институции или участие в мисии на Европейския съюз.
6.2 ИЗПРАЩА Въпросника до държавите членки и наблюдатели на Европейската мрежа на съдебните съвети (ЕМСС) относно командироване на магистрати за продължителен период от време в Европейски институции или участие в мисии на Европейския съюз на Комисия по предложенията и атестирането на съдии, прокурори и следователи за сведение и по компетентност. 

 Комисия „Международна дейност” реши обединява т. 7 и т.21- Разни.

7. ОТНОСНО: Писмо от Прокуратурата на Република България с допълнителна информация  относно наблюдаваните от ЕК наказателни производства, които не са приключени (с внасяне на делото в съда или прекратяване).

21-РАЗНИ. ОТНОСНО: Писмо от Христо Иванов – министър на правосъдието оттносно предоставяне на информация за делата(случаите), включени в Списъка на дела, наблюдавани от ЕК.

Комисия „Международна дейност”
Р Е Ш И:

7.1 ПРИЕМА ЗА ЗАПОЗНАВАНЕ получената информация.
7.2  Отлага вземането на решение за следващото заседание на комисията. 

8. ОТНОСНО: Извлечения от решения по протокол № 30/04.08.2015 г. от заседание на Комисията по анализ и отчитане степента на натовареност на органите на съдебната власт на ВСС във връзка с осигуряване на превод на Норми на натовареност и численост на руските съдилища и преглед на норми на натовареност на полските съдилища.

Комисия „Международна дейност”
Р Е Ш И:

8.1 ИЗПРАЩА извършените преводи на Норми на натовареност и численост на руските съдилища и преглед на норми на натовареност на полските съдилища на Комисията по анализ и отчитане степента на натовареност на органите на съдебната власт на ВСС.

9. ОТНОСНО: Писмо от Лиза Гамгани, заместник на главния секретар на Висшия съвет на магистратурата на Франция, с приложена покана до председателите на съдебните съвети за участие в конференция, организирана от Франкофонската мрежа на съдебните съвети на тема: "Франкофонската мрежа - общност на ценности", която ще се проведе в Париж, на 19 и 20 ноември 2015 г.

Комисия „Международна дейност”
Р Е Ш И:

9.1 Приема за сведение писмото от Лиза Гамгани, заместник на главния секретар на Висшия съвет на магистратурата на Франция, с приложена покана за участие в конференция, организирана от Франкофонска мрежа на съдебните съвети на тема: "Франкофонската мрежа - общност на ценности", която ще се проведе в Париж, на 19 и 20 ноември 2015 г.
9.2. ВЪЗЛАГА на експертите от дирекция „Международна дейност” в АВСС да изискат допълнителна информация от подателя на поканата за статута и условията за  членство в Мрежата.

10. ОТНОСНО:  Писма от Националния институт на правосъдието с информация за магистратите, взели участие в международни обучения по проектите, изпълнявани от НИП и във връзка с доклад на командирован в чужбина от НИП представител на съдебната власт.

Комисия „Международна дейност”
Р Е Ш И:

10.1 ПРИЕМА за запознаване Писмата от Националния институт на правосъдието с информация за магистратите, взели участие в международни обучения по проектите, изпълнявани от НИП и във връзка с доклад на командирован в чужбина от НИП представител на съдебната власт.

11. ОТНОСНО: Проект на програма и план-сметка за разходите във връзка с посещение в България на делегация от Върховния съвет на магистратурата на Република Молдова от 7 до 9 октомври 2015 г.

Комисия „Международна дейност”
Р Е Ш И:

11.1 Определя срещата на делегация от Върховния съвет на магистратурата на Република Молдова с членовете на ВСС да се проведе на 7 октомври 2015 г. /сряда/, в 16.00 ч.
11.2 Предлага Галя Георгиева, Милка Итова и Димитър Узунов – членове на ВСС да вземат участие в предвидената в проект на програма вечеря с делегацията от Върховния съвет на магистратурата на Република Молдова, която ще се състои на 7 октомври 2015 г. /сряда/ в 19.00 ч.
11.3 Представител от дирекция „Международна дейност” в АВСС да вземе участие в предвидения в проект на програма обяд с делегацията от Върховния съвет на магистратурата на Република Молдова, който ще се състои на 8 октомври 2015 г. /четвъртък/ в 12.00 ч. 
11.4. Предлага Галя Георгиева и Димитър Узунов – членове на ВСС да вземат участие в предвидената в проект на програма вечеря с делегацията на Върховния съвет на магистратурата на Република Молдова, която ще се състои на 8 октомври 2015 г. /четвъртък/ в 19.00 ч. 
11.5 ВЪЗЛАГА на експертите от дирекция „Международна дейност” в АВСС да актуализира изготвената проект на програма и план–сметка за разходите, свързани с посещение в България на делегация от Върховния съвет на магистратурата на Република Молдова от 7 до 9 октомври 2015 г.
11.6 ИЗПРАЩА план-сметката за разходите във връзка с посещение в България на делегация от Върховния съвет на магистратурата на Република Молдова от 7 до 9 октомври 2015 г. на комисия „Бюджет и финанси” на ВСС, по компетентност.

12. ОТНОСНО: Уточнение за извършените преводи на английски език в изпълнение на решение на комисия „Международна дейност” по т. 12 от протокол № 33/05.08.2015 г. и по искане на Комисията по предложенията и атестирането на Висшия съдебен съвет.

Комисия „Международна дейност”
Р Е Ш И:

13.1 ПРЕДЛАГА НА ГЛАВНИЯ СЕКРЕТАР да командирова Христина Тодорова –директор на дирекция „Международна дейност“ в АВСС, за периода 27-28 септември 2015 г., за участие в срещата на Групата на лицата за контакт на националните съдебни системи, която ще се проведе на 28 септември 2015 г. в гр.Брюксел, Белгия.
13.2 Пътните разходи, както и разходите за нощувка са за сметка на Европейската комисия. Пътуването ще се извърши със самолет.
13.3 Разходите за дневни пари за два дни, както и разходите за медицинска застраховка са за сметка на Висшия съдебен съвет.
13.4 ИЗПРАЩА преписката на комисия „Бюджет и финанси” за сведение и по компетентност.
13.5 Предложението да бъде внесено на заседание на ВСС. 

14. ОТНОСНО: Доклад от Христина Тодорова – директор на дирекция „Международна дейност” относно писмо от Министерство на правосъдието на Република България във връзка с изготвянето на Оценка на европейските съдебни системи от Европейската комисия за ефективност на правосъдието (CEPEJ), Съвет на Европа.

Комисия „Международна дейност”
Р Е Ш И:

14.1 ПРИЕМА ЗА СВЕДЕНИЕ доклад от Христина Тодорова – директор на дирекция „Международна дейност” относно писмо от Министерство на правосъдието на Република България във връзка с изготвянето на Оценка на европейските съдебни системи от Европейската комисия за ефективност на правосъдието (CEPEJ), Съвет на Европа и изчаква отговорите от всички постоянни комисии на ВСС, за обобщаване.

15. ОТНОСНО: Писмо от Върховен съвет на магистратурата в Румъния във връзка със семинар за навременност на ЕМСС за Източен и Югоизточен регион, който ще се проведе в периода 9 – 10 ноември 2015 г., в гр. Букурещ, Румъния. 

Комисия „Международна дейност”
Р Е Ш И:

15.1 ИЗПРАЩА писмото от Върховен съвет на магистратурата в Румъния във връзка със семинар за навременност на ЕМСС за Източен и Югоизточен регион, който ще се проведе в периода 9 – 10 ноември 2015 г., в гр. Букурещ, Румъния на Комисия по анализ и отчитане степента на натовареност на органите на съдебната власт към ВСС за определяне на участници, теми и говорители за семинара.

Т. РАЗНИ:

16. ОТНОСНО: Извлечение от решение по протокол № 43/13.08.2015 г. от извънредно заседание на Комисията по предложенията и атестирането на ВСС, с което се изисква информация от комисия „Международна дейност” за актуален адрес на Елка Ерменкова, съдия в Окръжен съд - гр. Благоевград.

Комисия „Международна дейност”
Р Е Ш И:

16.1 Приема за сведение искането на информация за актуален адрес на Елка Ерменкова, съдия в Окръжен съд - гр. Благоевград. Информацията е предоставена на Комисията по предложенията и атестирането на ВСС.

17. ОТНОСНО: Писмо от г-н Димитър Тончев – главен секретар на ВСС, с приложена към него заповед, с която определя служители от администрацията на ВСС за участие в Съвета за координиране действията на органите на съдебната власт по участие в международни проекти и програми.

Комисия „Международна дейност”
Р Е Ш И:

17.1 Приема за сведение писмото от г-н Димитър Тончев – главен секретар на ВСС, с приложена към него заповед, с която определя служители от администрацията на ВСС за участие в Съвета за координиране действията на органите на съдебната власт по участие в международни проекти и програми.

18. ОТНОСНО: Писмо от Красимира Милачкова – съдия в Административен съд София – град, във връзка с планирано работно посещение в България на представители от Административен съд гр. Берлин, в периода от 12 до 16 октомври 2015 г. 
Комисия „Международна дейност”
Р Е Ш И:

18.1 ПРЕДЛАГА Галина Карагьозова, Юлия Ковачева и Светла Петкова – членове на ВСС да вземат участие в планирано работно посещение в България на представители от Административен съд гр. Берлин, в периода от 12 до 16 октомври 2015 г. 
18.2  ВЪЗЛАГА на експертите на дирекция „Международна дейност” в АВСС да уточнят времето и мястото за провеждането на срещата.

19. ОТНОСНО:  Писмо от Марио Контичели – посланик на Италия в Република България относно започнатите от «Инжектосонд България» ООД съдебни производства пред Софийски районен съд. 

Комисия „Международна дейност”
Р Е Ш И:

19.1 Приема за сведение писмото от Марио Контичели – посланик на Италия в Република България относно започнатите от «Инжектосонд България» ООД съдебни производства пред Софийски районен съд. 

20. ОТНОСНО:  Доклад от Христина Тодорова – директор на дирекция «Международна дейност» относно възможност за провеждане на стаж на служител на дирекция «Международна дейност» в Офиса на Европейската мрежа на съдебните съвети.

Комисия „Международна дейност”
Р Е Ш И:

20.1 ПРЕДЛАГА на ВСС да възложи на главния секретар да командирова Страхил Недков – младши експерт в дирекция „Международна дейност” в АВСС за участие в стажантската програма на Европейската мрежа на съдебните съвети, за периода 03.10.2015 г. – 28.11.2015 г. в гр. Брюксел,  Белгия.
20.2 Пътните разходи, както и разходите за настаняване са за сметка на Европейската мрежа на съдебните съвети.
20.3 Разходите за медицинска застраховка, както и разходите за дневни пари се поемат от ВСС и се определят в размер на 30% от полагащите се дневни пари съгласно чл.18, ал.3, т.2 от Наредбата за служебните командировки в чужбина. 
20.4 ИЗПРАЩА преписката на комисия „Бюджет и финанси” на ВСС за становище.
20.5 Предложението да бъде внесено на заседание на ВСС. 

22. ОТНОСНО: Предложение за теми, които да бъдат обсъдени по време на организираната, съгласно решение на комисия «Международна дейност» по протокол № 31/22.07.2015 г., среща с посланиците на държавите членки на Европейския съюз (ЕС) в Република България. 

Комисия „Международна дейност”
Р Е Ш И:

22.1 По време на срещата на 23.09.2015 г. с посланиците на държавите членки на Европейския съюз (ЕС) в Република България темите за обсъждане да бъдат, както следва:
- Презентиране на софтуера за случайно разпределение на делата, съгласно решение на ВСС по протокол № 61/17.12.2014 г. ;
- Проверката, извършена в СГС и последиците от нея; 
- Представяне на дисциплинарната дейност на ВСС. 

                                            ПРЕДСЕДАТЕЛ НА
                                                      КОМИСИЯ „МЕЖДУНАРОДНА ДЕЙНОСТ”: /П/
                                                                              СОНЯ НАЙДЕНОВА